Ναυτικός Όμιλος Χανίων

Ο **Ναυτικός Όμιλος Χανίων** είναι ένας αθλητικός σύλλογος με προσανατολισμό στα υδάτινα σπορ, με έδρα την πόλη των Χανίων στην Κρήτη. Ιδρύθηκε το 1933 και σήμερα διαθέτει τμήματα για επτά αθλήματα: κολύμβησης, συγχρονισμένης κολύμβησης, τεχνικής κολύμβησης, υδατοσφαίρισης, κανόε/καγιάκ, ιστιοπλοΐας και υποβρύχιων αθλημάτων. Το 1992, με πρωτοβουλία του Κ. Μανιουδάκη, ιδρύθηκε τμήμα για παιδιά με ειδικές ανάγκες. Επιπλέον από το 1994, υπάρχει και τμήμα ναυαγοσωστικής.

## Ιστορικά στοιχεία
Ο σύλλογος ιδρύθηκε το 1933 από καταξιωμένους Χανιώτες. Την περίοδο 1940-47 έμεινε ανενεργός εξαιτίας του Β' Παγκοσμίου Πολέμου. Υπήρξε και μια δεύτερη διακοπή της λειτουργίας του κατά την περίοδο 1957-60. Το 1964 απέκτησε κολυμβητήριο Ολυμπιακών διαστάσεων με θαλασσινό νερό, το δεύτερο κολυμβητήριο στην Ελλάδα. Το 1981 ο όμιλος απέκτησε θερμαινόμενο κολυμβητήριο 25 μέτρων και θερμαινόμενη δεξαμενή εκμάθησης 10 επί 12 μέτρα. Το 1991 πραγματοποιήθηκε ανακατασκευή του κολυμβητηρίου των 50 μέτρων, καθώς και η μετατροπή του σε θερμαινόμενο. 

## Τμήματα

### Τμήμα Υδατοσφαίρισης Ανδρών και Γυναικών
Το ανδρικό τμήμα υδατοσφαίρισης του ομίλου, πρόκειται για ένα από τα παλαιότερα τμήματά του. Σταθμοί στην ιστορία του ήταν τα έτη 1968, οπότε και ανέβηκε στην Γ' Κατηγορία, και το 1970, οπότε και ανέβηκε στη Β' Κατηγορία. Το 1989 η ομάδα πέτυχε την κατάκτηση του ελληνικού πρωταθλήματος πόλο της Α2 Κατηγορίας και το 1990 βρέθηκε στην Α1 κατηγορία όπου αγωνίζεται μέχρι και σήμερα με εξαίρεση τα έτη 2010–11, 2013–14 (δήλωσε αδυναμία συμμετοχής στην Α1 λόγω οικονομικών προβλημάτων), 2014–15, 2015–16, 2016–17 που αγωνίστηκε στην Α2. 

Στην ιστορία της διοργάνωσης δύο φορές κατέλαβε την 3η θέση, μία φορά την 4η θέση, μία φορά την 5η θέση και εκπροσώπησε την Ελλάδα στο Ευρωπαϊκό πρωτάθλημα Λεν Τρόφι κατά την αγωνιστική περίοδο 2003-2004. Το 2003 συμμετείχε στον τελικό του κυπέλλου Ελλάδος κατακτώντας την 2η θέση. Τέλος, εκπροσώπησε την Ελλάδα τέσσερις φορές στο Μεσογειακό κύπελλο, κατακτώντας την 1η θέση το έτος 2003. 

Το γυναικείο τμήμα υδατοσφαίρισης του ομίλου ιδρύθηκε το 1988 με πρωτοβουλία του τότε προπονητή υδατοσφαίρισης Ιακώβου Κουμή. Το 1994 η ομάδα πέτυχε την άνοδό της στη Β' κατηγορία, ενώ το 1996 ανέβηκε στην Α1 κατηγορία όπου αγωνιζόταν για 11 συναπτά έτη μέχρι το 2008. Κατά την περίοδο 2008-09 ο όμιλος υποβιβάστηκε στην Α2. Την σεζόν 2009-2010 η γυναικεία ομάδα υποβιβάζεται στην Β εθνική. Το 2016 ο όμιλος καταφέρνει και παίρνει την άνοδο στην Α2. Το 2023 η γυναικεία ομάδα με προπονητή τον Γιώργο Κατσουλάκη καταφέρνει να πάρει την άνοδο στην Α1. Την σεζόν 2024-2025 η γυναικεία ομάδα κατετάγει 8η στην Α1 και παίρνει το εισητήριο για το Conference cup. 

Ο Σύλλογος φημίζεται για την δουλειά που γίνεται στις μικρές ηλικίες, έχοντας κατακτήσει συνολικά 43 πανελλήνιους τίτλους σε αγόρια και κορίτσια.

#### Τίτλοι
* **11 [[Πανελλήνια πρωταθλήματα υδατοσφαίρισης μικρών ηλικιών|Πρωταθλήματα Ελλάδας Νέων Ανδρών]]**
**  1989, 1990, 1993, 1996, 1997, 1998, 2004, 2005, 2007, 2008, 2023
* **8 [[Πανελλήνια πρωταθλήματα υδατοσφαίρισης μικρών ηλικιών|Πρωταθλήματα Ελλάδας Εφήβων]]**
** 1992, 1995, 1996, 2000, 2002, 2003, 2004, 2006
* **14 [[Πανελλήνια πρωταθλήματα υδατοσφαίρισης μικρών ηλικιών|Πρωταθλήματα Ελλάδας Παίδων]]**
** 1987, 1988, 1991, 1992, 1995, 1996, 1998, 1999, 2002, 2004, 2005, 2007, 2020, 2025
* **3 [[Πανελλήνια πρωταθλήματα υδατοσφαίρισης μικρών ηλικιών|Πρωταθλήματα Ελλάδας Μίνι Παίδων]]**
** 1999, 2023, 2024
* **1 [[Πανελλήνια πρωταθλήματα υδατοσφαίρισης μικρών ηλικιών| Πρωτάθλημα Ελλάδας Προ Μίνι Παίδων]]**
** 2024

* **1 [[Πανελλήνια πρωταθλήματα υδατοσφαίρισης μικρών ηλικιών|Πρωτάθλημα Ελλάδας Νέων Γυναικών]]**
** 2004
* **4 [[Πανελλήνια πρωταθλήματα υδατοσφαίρισης μικρών ηλικιών|Πρωταθλήματα Ελλάδας Νεανίδων]]**
** 2000, 2001, 2003, 2006
* **3 [[Πανελλήνια πρωταθλήματα υδατοσφαίρισης μικρών ηλικιών|Πρωταθλήματα Ελλάδας Κορασίδων]]**
** 1999, 2003, 2005

### Τμήμα Κολύμβησης
Το τμήμα ξεκίνησε τη λειτουργία του ταυτόχρονα με την ίδρυση του Ομίλου το 1933 αποτελώντας έτσι το πρώτο άθλημα του. Οι τότε αθλητές προπονούνταν στο σημερινό Παλιό Λιμάνι της πόλης. Οι αγώνες διεξάγονταν έξω από το λιμάνι και στην παραλία της Νέας Χώρας.

### Τμήμα Συγχρονισμένης Κολύμβησης
Το τμήμα δημιουργήθηκε το 1990 και απευθύνεται σε νεαρά κορίτσια.

### Τμήμα Τεχνικής Κολύμβησης
Τμήμα που ιδρύθηκε το 1982 με τη συμβολή των Χρ. Χουλιόπουλου και Ηλία Καλαμαρίδη. Τα τελευταία χρόνια ο Ν.Ο.Χ κατακτά συνεχώς την 1η θέση στο Πανελλήνιο Πρωτάθλημα Κατηγοριών και την OPEN κατηγορία, ενώ οι αθλητές του έχουν πετύχει 232 Πανελλήνια ρεκόρ και 3 Πανευρωπαϊκά, γεγονός που δεν έχει σημειωθεί ιστορικά από άλλο σωματείο στην χώρα.

#### Τίτλοι

* 2 **Πανελλήνια πρωταθλήματα**: 2013, 2014.

### Τμήμα Ιστιοπλοΐας
Το τμήμα ιδρύθηκε με πρωτοβουλία του Χρ. Χουλιόπουλου το 1976. Το 1981 οργανώνεται η πρώτη σχολή ιστιοπλοΐας ανοικτής θάλασσας και αρχίζει και η λειτουργία του Τμήματος Ανοιχτής Θάλασσας.

### Σχολή Υποβρύχιας Κατάδυσης
Η πρώτη σχολή υποβρύχιας κατάδυσης ιδρύθηκε το 1982, με πρωτοβουλία του Χρ. Χουλιόπουλου.

### Τμήμα Κανοε-Καγιάκ
Το τμήμα ιδρύθηκε το 1995 από τον Πουλιανίτη Γεωργίου, στο χώρο του Εθνικού Ναυταθλητικού Κέντρου Σούδας. Σήμερα ασχολούνται με το άθλημα του καγιάκ 50 αθλητές και αθλήτριες.

#### Τίτλοι
* Τίτλοι πρωταθλητή (με βάση τη βαθμολογία)
** 5 Πανελλήνια πρωταθλήματα σπριντ: 2010, 2017, 2023, 2024, 2025
** 5 Πανελλήνια πρωταθλήματα μεγάλων αποστάσεων σπριντ: 2015, 2017, 2018, 2023, 2025
** 2 Πανελλήνια πρωταθλήματα ωκεανικού καγιάκ: 2017, 2025
** 1 Πανελλήνιο πρωτάθλημα SUP σπριντ: 2024
* Τίτλοι πολυνίκη (με βάση τα μετάλλια)
** 2 Πανελλήνια πρωταθλήματα σπριντ: 2023, 2024
** 2 Πανελλήνια πρωταθλήματα μεγάλων αποστάσεων σπριντ: 2023, 2024
** 2 Πανελλήνια πρωταθλήματα ωκεανικού καγιάκ: 2023, 2024
** 2 Πανελλήνια πρωταθλήματα SUP σπριντ: 2023, 2024
** 1 Πανελλήνιο πρωτάθλημα SUP μεγάλων αποστάσεων: 2024

## Παραπομπές


## Πηγές
*Επίσημη ιστοσελίδα του Ναυτικού Ομίλου Χανίων.
*Ιστοσελίδα του συλλόγου στο www.sport.gr

*
Ναυτικος Ομιλος
Κατηγορία:Ιδρύσεις αθλητικών συλλόγων το 1933
Κατηγορία:Ελληνικοί σύλλογοι υδατοσφαίρισης
Κατηγορία:Ελληνικοί σύλλογοι κολύμβησης
Κατηγορία:Ελληνικοί σύλλογοι συγχρονισμένης κολύμβησης
Κατηγορία:Ελληνικοί ναυτικοί όμιλοι